Irenæus er kendt for sit opgør med gnosticismen og har skrevet flere værker mod gnostikerne, hvor man kan se en meget tidlig kristen teologi i støbeskeen. Irenæus havde ikke tidligere teologer at trække på, men var en vigtig faktor i [[Kanon (religion)|kanondannelsen]] af de bibelske skrifter. Han var blandt de første til at definere de [[evangelium|fire kanoniske evangelier]]. På hans tid cirkulerede dusinvis af evangelier i de kristne menigheder (også hans egen græsktalende indvandrermenighed i Gallien), men Irenæus insisterede på, at kun de fire var ''autentiske''. Hans begrundelse var, at ligesom der kun eksisterer fire verdenshjørner, fire vindretninger, og fire søjler til at holde himlen oppe, kan der kun være fire evangelier. De var skrevet af Jesu egne apostle ([[Matthæusevangeliet|Matthæus]] og Johannes), eller deres følgesvende ([[Markusevangeliet|Markus]], Peters discipel, og [[Lukasevangeliet|Lukas]], [[Paulus]]' discipel). <ref>Elaine Pagels: ''The Origin of Satan'' (s. 69), Penguin press, London 1996, {{ISBN|0-7139-9073-2}}</ref>
Religion